CELEX: C2006/096/13
Language: da
Date: 2006-04-22 00:00:00
Title: Sag C-104/06: Sag anlagt den  22. februar 2006  af Kommissionen for De Europæiske Fællesskaber mod Kongeriget Sverige

22.4.2006   
            
            
               DA
            
            
               Den Europæiske Unions Tidende
            
            
               C 96/7
            
         Sag anlagt den 22. februar 2006 af Kommissionen for De Europæiske Fællesskaber mod Kongeriget Sverige
   (Sag C-104/06)
   (2006/C 96/13)
   Processprog: svensk
   Ved De Europæiske Fællesskabers Domstol er der den 22. februar 2006 anlagt sag mod Kongeriget Sverige af Kommissionen for De Europæiske Fællesskaber ved L. Ström van Lier og R. Lyal, som befuldmægtigede, og med valgt adresse i Luxembourg.
   Kommissionen har nedlagt følgende påstande:
   
               1)
            
            
               Det fastslås, at Kongeriget Sverige har tilsidesat sine forpligtelser i henhold til artikel 18, 39, 43 og artikel 56, stk. 1, EF samt artikel 28, 31 og 40 EØS, idet det har vedtaget og opretholdt en skattelovgivning, hvorefter henstand med betaling af skat af den kapitalgevinst, der opstår i forbindelse med salg af en ejerbolig, når den skattepligtige køber en ny ejerbolig, udelukkende bevilges, såfremt den solgte såvel som den nyerhvervede bolig er beliggende på landets område.
            
         
               2)
            
            
               Kongeriget Sverige tilpligtes at betale sagens omkostninger.
            
         Søgsmålsgrunde og væsentligste argumenter:
   Den svenske indkomstskattelov indeholder bestemmelser om henstand med betaling af skat ved salg af en privat ejerbolig og rettigheder herover. Den skattepligtige har ret til henstand med betaling af skat, såfremt han/hun har opnået kapitalgevinst i forbindelse salg af en primær bolig i Sverige, og har købt eller påtænker at købe en ny bolig i Sverige, og såfremt vedkommende har bosat sig, eller påtænker at bosætte sig i den nye bolig. Der gives imidlertid ikke henstand, såfremt den solgte eller den nyerhvervede bolig er beliggende uden for Sverige. De nævnte betingelser udgør klart en hindring for udøvelsen af de grundlæggende friheder, der er sikret ved EF-traktaten og ved EØS-aftalen.
   De svenske bestemmelser er således ikke egnede til at sikre kongruens i det svenske skattesystem, da der ikke foreligger nogen direkte forbindelse mellem den skattemæssige fordel (henstand med betaling af skat) og kompensationen for denne fordel ved en skattemæssig forudbetaling inden for rammerne af samme beskatning, eftersom der er tale om en og samme skattepligtige. Under alle omstændigheder er de svenske regler uforholdsmæssige i forhold til det mål, der søges opnået.